ԷՔՍՏՐՈՎԵ՞ՐՏ, ԹԵ՞ ԻՆՏՐՈՎԵՐՏ. ՈՐՈՇԵՔ ՁԵՐ ՀՈԳԵԲԱՆԱԿԱՆ ՏԵՍԱԿԸ
ԷՔՍՏՐՈՎԵ՞ՐՏ, ԹԵ՞ ԻՆՏՐՈՎԵՐՏ. ԻՆՉՊԵ՞Ս ՈՐՈՇԵԼ ՁԵՐ ՀՈԳԵԲԱՆԱԿԱՆ ՏԵՍԱԿԸ
Որոշելով, թե այս հոգեբանական տեսակներից որին եք պատկանում դուք՝ կարող եք ավելի ճիշտ կողմնորոշվել ձեր հետաքրքրությունների ու զբաղմունքների ընտրության հարցում: Պարզեք դա՝ լրացնելով այս ոչ մեծ հարցաշարը:
182 11219
Էքստրավերսիա և ինտրովերսիա տերմինների հեղինակը Կարլ Յունգն է: Եվ անգամ նա վստահ էր, որ բնության մեջ շատ քիչ են հանդիպում «զտարյուն» ինտրովերտներ և էքստրավերտներ: Ավելի հաճախ մարդու մոտ առկա են հոգեբանական այս երկու տեսակներն էլ, սակայն դրանցից մեկը գերակշռում է՝ կախված տրամադրությունից, տարիքից, շրջապատից և այլն:
Էքստրավերտները շփվող են, ունեն շատ ընկերներ (ծանոթներ, ընկերների ընկերներ, մտերիմներ և այլն): Նրանք իմպուլսիվ են, հուզական, ակտիվ: Հաճախ ապրում են մի օրով ու նետվում են արկածների հետևից:
Ինտրովերտներն ավելի քիչ են շփվում, ունեն մտերիմների նեղ շրջանակ, ավելի փակ են ու զուսպ:
Եթե դեռ չեք կողմնորոշվում, թե որ տեսակն է ձեզ ավելի մոտ, պատասխանեք այս հարցերին և հաշվեք «այո» ու «ոչ» պատասխանների քանակը: Հենց դրանց արդյունքն էլ կորոշի՝ էքստրավերտ եք դուք, թե ինտրովերտ:
1. Ես անհատական զրույցները նախընտրում եմ խմբակային քննարկումներից:
2. Հաճախ ես նախընտրում եմ մտքերս արտահայտել գրավոր տարբերակով:
3. Ես հաճույք եմ ստանում մենակությունից:
4. Ինձ թվում է, որ ես ավելի քիչ եմ մտահոգված իմ սոցիալական կարգավիճակով, ունեցած գումարի ու ճանաչման չափով, քան իմ տարեկիցները:
5. Ես չեմ սիրում մակերեսային զրույցներ, բայց հաճույքով խոսում եմ այն թեմաների շուրջ, որոնք ինձ հետաքրքիր են:
6. Մարդիկ ասում են, որ ես կարողանում եմ լսել նրանց:
7. Ես չեմ սիրում ռիսկի գնալ:
8. Ես սիրում եմ աշխատանք, որը պահանջում է ամբողջությամբ խորանալ գործի մեջ և միայն ժամանակ առ ժամանակ կարճատև ընդմիջումներ անել:
9. Ես սիրում եմ իմ ծննդյան տոները նշել տանը՝ ընտանիքի և մի քանի ընկերների հետ:
10. Մարդիկ ինձ բնորոշում են իբրև «փափուկ» և «հանգիստ» մարդ:
11. Ես նախընտրում եմ ցույց չտալ և չքննարկել իմ աշխատանքն ուրիշների հետ, մինչև գործն ավարտին չհասցնեմ:
12. Ես չեմ սիրում կոնֆլիկտներ:
13. Ամենից լավ ես աշխատում եմ միայնակ:
14. Ինչ-որ բան ասելուց առաջ ես նախևառաջ մտածում եմ:
15. Ես ինձ ամբողջությամբ դատարկված եմ զգում հասարակության հետ շփումներից հետո, անգամ եթե դրանք ինձ դուր են գալիս:
16. Ես հաճախ չեմ պատասխանում հեռախոսազանգերի, փոխարենը ավելի հաճույքով կարդում եմ ուղարկված հաղորդագրությունները:
17. Եթե ես ընտրության հնարավորություն ունենայի, ապա կընտրեի հանգիստ ու բացարձակապես անգործ հանգստյան օրը, այլ ոչ թե բուռն իրադարձություններով լի ակտիվ հանգստյան օրերը:
18. Ինձ դուր չի գալիս միաժամանակ մի քանի գործ ունենալը:
19. Ես հեշտությամբ եմ կենտրոնանում:
20. Ուսումնական գործընթացի մեջ ես նախընտրում եմ դասախոսությունները սեմինարներից:
Որքան ավելի շատ են ձեր պատասխանների մեջ «այո»-ները, այնքան ավելի մոտ եք դուք ինտրովերտներին: Որքան շատ են «ոչ»-երը, այնքան ավելի մոտ եք էքստրավերտներին: Իսկ եթե պատասխանները հավասարարաչափ են ստացվել, ապա դուք ամբիվերտ եք՝ մարդ, ով ունի միջին ցուցանիշներ:
ԻՆՉՈ՞Ւ Է ԴԱ ԱՅԴՔԱՆ ԿԱՐԵՎՈՐ
Պարզելով, թե որ տեսակն է ձեզ ավելի մոտ, դուք կարող եք ավելի ճիշտ զբաղմունք ընտրել ձեզ համար և բացահայտել ձեր ողջ պոտենցիալը: Եվ հակառակը, մշտապես պայքարի մեջ գտնվելով ձեր ներքին «ես»-ի և շրջակա աշխարհի միջև՝ դուք ոչ մի լավ բանի չեք հասնի:
Եթե ինտրովերտը ստիպված է աշխատել անմիջական վաճառքների ոլորտում կամ անընդհատ անձնական շփում ունենալ հաճախորդների հետ, ապա նա դժվար թե կարողանա լուրջ նվաճումների հասնել կամ հաճույք ստանալ իր աշխատանքից: Նույն կերպ էլ էքստրավերտը կտառապի այն աշխատանքից, որը ստիպում է նրան անընդհատ ու անշարժ նստել համակարգչի մոտ և միայն հազվադեպ շփվել հաճախորդների կամ գործընկերների հետ: Անշուշտ ժամանակ առ ժամանակ բոլորս էլ ստիպված ենք անել այնպիսի մի գործ, որն այնքան էլ հաճելի չէ մեզ, սակայն եթե դա կրում է մշտական բնույթ, ապա վերածվում է իսկական տանջանքի ու ի վերջո ձեզ հանգեցնում նյարդային պոռթկման:
Դե ինչ, կողմնորոշվեցի՞ք, թե որ հոգեբանական տեսակին եք պատկանում դուք:
էքստրավերտ
էքստրավերտներ
ինտրովերտ
ինտրովերտ թե էքստրավերտ
ինտրովերտի հոգեբանություն
ինտրովերտներ
հոգեբանական բարդույթներ
հոգեբանական թեստ
հոգեբանական ուսումնասիրություն
հոգեբանական վերլուծություն
հոգեբանական տեսակ
մարդկային հոգեբանություն
մարդկային տեսակ
մարդու հոգեբանություն
ՀԱՐՑ, ՈՐԸ ՓՈԽԵՑ ՍԹԻՎ ՋՈԲՍԻ ԿՅԱՆՔԸ
ՀՌՈՄԻ ՊԱՊ ՖՐԱՆՑԻՍԿՈՍԻ 7 ՀԵՂԱՓՈԽԱԿԱՆ ՄՏՔԵՐԸ
ՍԹԻՎԵՆ ՀՈՔԻՆԳ. ԻՆՉՊԵՍ ՀԱՂԹԱՀԱՐԵԼ ԴԺՎԱՐՈՒԹՅՈՒՆՆԵՐԸ
ՀԱՐՈՒՍՏ ՄԱՐԴԿԱՆՑ ՄՏԱԾՈՂՈՒԹՅՈՒՆՆ ՈՒ ՍՈՎՈՐՈՒԹՅՈՒՆՆԵՐԸ
ԱՄԵՐԻԿԱՑԻ ԴԵՐԱՍԱՆՈՒՀԻ ՄԵԳԱՆ ՄԱՐԿԼԻ ԿՅԱՆՔԻ ԿԱՆՈՆՆԵՐԸ
8 ԴՈԿՈՒՄԵՆՏԱԼ ՖԻԼՄ ՄԵԾԱԳՈՒՅՆ ՀԱՅՏՆԱԳՈՐԾՈՒԹՅՈՒՆՆԵՐԻ ՄԱՍԻՆ
ԻՆՉՊԵՍ ԵՆ ՆՈՐ ՏԱՐԻՆ ՏՈՆՈՒՄ ՏԱՐԲԵՐ ԵՐԿՐՆԵՐՈՒՄ